Richard Nixon

Richard Milhouse Nixon (9 de xineru de 1913-22 d'abril de 1994) foi'l trixesimuséptimu (37ᵘ) presidente de los Estaos Xuníos d'América.

Graduóse en 1934 nel Whittier College of California, y en 1937, na Universidá Duke Law School. Allistáu na Marina en 1942, sirvió nel Océanu Pacíficu Sur demientres la Segunda Guerra Mundial. En 1947 foi elixíu diputáu republicanu pa la Cámara de Representantes. En 1948 y 1949 fáise famosu como miembru del Comité d'actividades antiestauxunidenses, na investigación del casu Alger Hiss. En 1951 foi elixíu senador. Nel añu 1952 foi nomáu a la vicepresidencia na candidatura presidencial d'Eisenhower. Dende'l so cargu de vicepresidente entamó una intensa actividá política internacional al visitar numberosos países, incluyida la Xunión Soviética.

En finando'l segundu mandatu d'Eisenhower, llogró la nominación republicana en 1960, pero Kennedy venciólu nes eleiciones presidenciales por un estrechu marxe de votos. Tampoco consigue ser elixíu gobernador de California en 1962.

Ganó les eleiciones de 1968 a la Presidencia del país, tomando posesión en 1969 y revalidando'l so mandatu en 1972, pero pol casu Watergate tuvo que dimitir en 1974. Nel so mandatu reduxo les tropes en Vietnam pero nun consiguió acabar cola guerra.

 Referencies 

 Enllaces esternos 

Categoría:Presidentes d'Estaos Xuníos
Categoría:Wikipedia:Mantenimientu:Persones ensin plantía nym